તાજેતરમાં પોરબંદરમાં એક આરટીઆઇ હેઠળ માંગવામાં આવેલી માહિતીમાં પાંચ વર્ષમાં ગીરનાં જંગલમાં ૨૦૦થી વધુ સિંહોનાં મોત થયાની સનસનીખેજ વિગતો બહાર આવી હતી. જે વનતંત્રની બેદરકારીની ચાડી ખાય છે. જંગલ વિસ્તારમાં આવેલા ખુલ્લા કુવા અને પાકનાં રક્ષણ માટે ખેતર ફરતે ગોઠવવામાં આવતી ફેન્સીંગ પણ ઘણી વખત સિંહનાં મોતનું કારણ બનતું હોય છે. આવા સંજોગોમાં વનતંત્રની નિષ્ક્રિયતા અને બેદરકારીનો ભોગ વન્ય પ્રાણીઓ બનતા હોય છે. રાજૂલાનાં હડમતીયા ગામે ફેન્સીંગમાં ફસાતા દીપડીનું મોત નિપજ્યું હતું. ત્યારે ભેંસાણનાં નવા વાગળી ગામે આજે સિંહબાળનું મોત થતાં સ્હેજમાં રહી ગયું છે.